Gerîlayanê YJA-Star û HPGyî 4ê Nîsane rojbîyayîşê Rayberê Şarê Kurdî Abdullah Ocalanî ser o qisey kerd.
Rûkene Cûdî: ''Serekîye pê cuya xo, pê pratîk û têkoşînê xo û pê metodan cuya azade mojnaye ma. Şero ke nika yeno kerdene seba azadîya fîzîkî ya Serekîye ya. Azadîya Rayber Apoyî seba bindestan yeno manaya manaya azadîye. Seba caardişê na azadîye zî ma sey gerîlayan heta peynî do têkoşîn bikerê.''
Rojda Şeval: ''4ê Nîsane seba ma rojêka fîraz û girîng a. Rojbîyayîşê Rayber Apoyî pêro dinya rê fîraz bo. Seba wayîrvejîyayîşê Rayber Apoyî sey gerîlayanê YJA-Starî 2021 de ma do zêdêr pê mesuldarî têbigêrê.''
Haydar Garzan: ''Rojbîyayîşê Rayber Apoyî rojbîyayîşê kurdan o. Rayber Apoyî kurdî hewnî ra hîşyar kerdî û weriznayî payan ser. Na roje de ma sey gerîlayanê HPGyî sozê xo yê perwerîya Rayber Apoyî dibare kenê. Ma do Hemleya Wextê Azadîye berz bikerê. Seba cuya azade û  têdûşte ya Rojhelatê Mîyanênî ma venga şaran danê ke wayîrê Rayber Apoyî vejîyê.''
Bêrîtane Rênas Amed: ''Dadîrabîyayîşê Rayber Apoyî ra dima komel newe ra awan bi. Eke ma sey gerîlayanê YJA-Starî mîyanê têgêrayîşî de cayê xo gênê bingeyê ci no rojbîyayîş o. Têkoşînê ma yo esas Îmrali ra xelisnayîşê Rayber Apoyî yo. Ma do sey gerîlayanê YJA-Starî azadîya Rayber Apoyî 2021î de bîyarê ca û na roje Serekê xo reyde fîraz bikerê.''
